《别江右 其二》
清代·王新命

才见烽烟靖，灾荒又叠闻。按图稽户口，旷野少耕耘。

下诏怜余子，蠲租出圣君。不才惭贾傅，宵旦独殷勤。

作者简介：清汉军镶蓝旗人，原籍四川三台，字纯嘏。初官笔帖式。康熙二十七年，累擢至河道总督。用竹络装石之法，灌田济运，主张与于成龙不同。三十一年，革职管永定河工。四十年以浮销钱粮得罪，因赦得免，卒于家。